- Ionel Dănciulescu, reacție vehementă după ce Dinamo și UTA au primit sancțiuni uriașe
- Mesajul transmis de fostul jucător al "câinilor"
Ionel Dănciulescu a avut o reacție vehementă după ce Dinamo și UTA au primit sancțiuni uriașe! Fostul jucător al echipei din Ștefan cel Mare a vorbit despre ultimul scandal apărut în fotbalul românesc.
Din cauza incidentelor petrecute la meciul direct dintre cele două formații, fanii ambelor cluburi au primit interdicție pe stadioane pentru 4 meciuri de pe teren propriu. De asemenea, oficialii le-au amendat pe Dinamo și UTA cu câte 100.000 de lei!
Ionel Dănciulescu, reacție vehementă după ce Dinamo și UTA au primit sancțiuni uriașe
"Danciu" este de părere că suporterii celor două echipe nu ar trebui să sufere din cauza incidentelor provocate de un grup restrâns de fani. Dănciulescu a mai spus că ambele formații vor avea de suferit, din cauza faptului că nu vor avea sprijin din partea fanilor, la partidele de pe teren propriu.
"Am auzit și eu verdictul. Mi se pare puțin absurd, ca marea majoritate a suporterilor să sufere pentru 10-15 persoane. Ei nu vor mai juca niciun meci de acasă cu suporteri.
Eu spun că cei care erau vinovați ar fi trebuit excluși, 6 luni, 1 an, dar nu să sufere majoritatea suporterilor!
UTA, care a fost echipă oaspete, a fost și ea suspendată pentru 4 etape! Mi se pare absurd!
Ia-i pe cei responsabili, nu pe toată lumea, nu pe noi care nu am greșit cu nimic!
Dinamo se va salva, sunt sigur, dar vor suferi pentru că nu vor avea suporteri alături de ei! Dinamo și UTA vor pierde și din punct de vedere financiar! Nu se vor mai vinde bilete", a spus Ionel Dănciulescu.
Dinamo se mută din Bucureşti, după ce a aflat că va juca patru meciuri fără spectatori
Dinamo se mută din Bucureşti, după ce a aflat că va juca nu mai puţin de patru meciuri fără spectatori. "Câinii" au primit un verdict crunt, astfel că au luat decizia de a juca trei meciuri la Târgovişte.
Dinamo a fost sancţionată aspru de Comisia de Disciplină din cadrul FRF, după incidentele provocate de fani la meciul cu UTA. "Câinii" vor juca patru meciuri fără spectatori, pe teren propriu şi au primi şi o amendă de 100.000 de lei.
Conform prosport.ro, Dinamo se va duela cu Petrolul la Bucureşti, pe Arena Arcul de Triumf, pe care de altfel "câinii" au bifat multe meciuri în acest sezon. Ulterior, trupa din Ştefan cel Mare va pleca din Bucureşti, pentru ultimele trei meciuri disputate acasă, în acest sezon.
Noua "casă" a "câinilor" lui Zeljko Kopic va fi arena din Târgovişte, a celor de la Chindia. Dinamo va disputa acolo trei meciuri, cu Poli Iaşi, Voluntari şi Uta.
Şi trupa lui Mircea Rednic a fost dur sancţionată, după incidentele de la meciul cu Dinamo. UTA nu va avea nici ea voie să dispute patru meciuri cu spectatori, pe teren propriu.
Dinamo nu va mai juca deloc cu suporteri în tribune, până la finalul play-out-ului. În următoarea etapă, "câinii" se vor duela cu Petrolul. Meciul se va disputa luni, pe 1 aprilie, de la ora 20:00.